Linha 5 del Mètro de Barcelona

La Linha 5 o linha blava del Mètro de Barcelona s'inaugurèt lo 21 de julhet de 1951 coma Linha II. Lo traçat de la linha es de dobla via sosterranha, los talhièrs e los garatges se tròban en cò Boixeres e Vilapicina. Circulan a l'ora d'ara de trens de la sèria 5000.

La L5 a pas agrandit lo sieu trajècte dempuèi 1983 e va de Cornellà Centre a Horta. Es en bastiment lo tram entre Horta e Vall d'Hebron ont enllaçarà amb la Linha 3, malgrat qu'es pas un trajècte gaire long pòrta d'ans d'endarrieratges a causa de l'esbaussament d'un tunèl en bastiment dins lo quartièr del Carmel.

Tant la Linha 1 coma la Linha 5 an d'estacions amb tres cais. Una centrala e doas lateralas, aquela disposicion es nomenada internacionalament coma la solucion Barcelona, car permet que quand un tren arriba a l'estacion, per un lateral las gents dintren al dedins e per l'autre lateral se sòrta, en evitant aital las aglomeracions e esperar qu'unes davalen e los autres pugen.

Categoria:Mètro de Barcelona